Sentuhan Najwa

Sentuhan Najwa ialah sebuah siri drama televisyen Malaysia 2022 arahan oleh Shuhaimi Zulkefli dan dibintangi oleh Afifah Nasir, Alif Muhaimin dan Ryry Ryun. Siri ini memulakan tayangan di Slot Lestary, TV3 bermula 26 Oktober 2022 menggantikan Adakah Engkau Menungguku.

Sinopsis 
Kisah Najwa, seorang gadis remaja yang mengidap HIV+ sejak dilahirkan, membesar sebagai seorang remaja biasa dalam memburu impian dalam kehidupan tapi berdepan dengan diskriminasi rakan-rakan di kolej terutamanya Raihana, hingga muncul dua lelaki, Arman dan Yazi yang mungkin merubah takdir hidupnya.

Najwa (Afifah Nasir) yang telah kematian ibu dah ayahnya sejak kelahirannya telah dibela oleh ibu saudaranya iaitu Mak Jenab (Aleza Shadan) dengan penuh kasih sayang. Najwa sering menjadi bahan hinaan Raihana (Ryry Ryun) kerana kemiskinan dan juga penyakit dihadapinya. Namun, Najwa selalu dijaga oleh ketua pengawas iaitu Arman (Alif Muhaimin) yang mempunyai perasaan terhadapnya. 

Selepas mendapat keputusan yang baik dalam SPM, Najwa meneruskan pengajiannya. Namun nasib buruk tak dapat dihindarkan apabila Najwa mendapat tahu bahawa Raihana adalah rakan sebiliknya di kolej. Tanpa disangka, Arman juga turut melanjutkan pelajarannya di kolej yang sama dengan Najwa dan Raihana.

Sesetengah manusia tidak pernah senang melihat kejayaan orang lain seperti Raihana yang masih meneruskan tabiat lamanya yang selalu mendiskriminasi Najwa tentang penyakit yang dialaminya sejak lahir itu. Dapatkah Najwa menempuh segala badai ujian yang mencabar dalam kehidupannya?

Pelakon 
 Afifah Nasir sebagai Najwa
 Ryun Ryry sebagai Raihana
 Alif Muhaimin sebagai Arman
 Faiz Izzat sebagai Yazi
 Jasper Supayah sebagai Easther
 Aleza Shadan sebagai Mak Jenab
 Zila Bakarin sebagai Datin Kamala
 Roy Azman sebagai Datuk Marzuki
 Ako Mustapha sebagai Zakaria
 Zack Zabhas sebagai Judi
 Zul Helmy sebagai Redz
 Ady Mohammad sebagai Damier
 Sri Idrina sebagai Mia
 Zati Nizam sebagai Rin
 Ayu Ayuni sebagai Tami

Rujukan 

Drama Melayu 2021